Pühapäeval, 07. detsembril käisime Queen Victoria turul. Tegemist oli väga suure ja rahvarohke turuga. Müüdi seal kõike riietest ja suveniiridest toiduaineteni välja. Turu hooneid oli väga palju ja kõik need olid paksult rahvast täis. Keskplatsil mängis isegi ansambel. Ostsime turult väga häid värskeid maasikaid ja muud puu-ja juurviljakraami. Suures toidupoes on värske kraam üpris kallis, turul olid väga head hinnad. Samuti võis turult saada värskeid rabarbereid, vaarikaid ja  mustikaid. Harjumatu on ikka veel, et siin on suvi. Detsembrikuus sööme maasikaid ja käime ujumas, uskumatu aga tõsi :)